මේ අනුව අප්‍රේල් 28 වැනිදා බංග්ලාදේශය සමග බාබඩොස් හි ඔවුන්ගේ පළමු පෙරහුරු තරගයට පෙර ඒ සඳහා සූදානම් වීමට දින කිහිපයක් එංගලන්ත ක්‍රීඩකයන්ට ලැබෙනු ඇත.පෝල් කොලිංවුඩ්ගේ නායකත්වය යටතේ එංගලන්තය විස්සයි – 20 ක්‍රිකට් ක්‍රීඩාවේ තරග කිරීමේ හැකියාව ඇති කණ්ඩායමක් ලෙසින් ඒකරාශී වෙමින් සිටී.කොලිංවුඩ් හා කෙවින් පීටර්සන්ගේ මූලිකත්වයෙන් යුත් ඔවුන්ගේ එංගලන්ත පිතිකරු අංශය ශක්තිමත් එකකි.මීට අමතරව ඉයොන් මෝගන් ජාත්‍යන්තර ක්‍රිකට් ක්‍රීඩකයෙකු ලෙසින් වර්ධනය වීම නිසා කණ්ඩායම නියත පදනමකින් යුතුව ජයග්‍රහණය කරා ගෙන යාමට හැකියාව තිබෙන කෙනෙකු අවසානයේ තමන් සතුව සිටින බවට එංගලන්තයට ආඩම්බර වීමට අවස්ථාව උදා වී තිබේ.ඇන්ඩෲ ෆ්ලින්ටොෆ් තුවාල ලබා කණ්ඩායමට අහිමි වීම එංගලන්තයට වැදුනු මරු පහරකි.